ઘાટકોપર (ઈસ્ટ)ના રસ્તાઓને રિનોવેટ કરવાની ત્રણ વર્ષ જૂની માગણી સામે હજી ઠાગાઠૈયા થઈ રહ્યા હોવાથી ઘાટકોપરના ગારોડિયાનગર-સોમૈયા કૉલેજના વિસ્તારોને આવરી લેતા વૉર્ડ-નંબર ૧૨૭નાં BJPનાં નગરસેવિકા ફાલ્ગુની દવેએ BMCની સામે જનહિતની અરજી કરી છે. BMCના ઇતિહાસમાં કોઈ કૉર્પોરેટરે પોતાના વિસ્તારનાં કાર્યો કરાવવા માટે BMCની સામે જનહિતની અરજી કરવી પડી હોય એવો કદાચ આ પહેલો કિસ્સો છે.